Lodzė
Lòdzė (lenk. Łódź) – miestas-apskritis Lenkijos centrinėje dalyje, trečiasis pagal gyventojų skaičių šalies miestas. Lodzės vaivadijos sostinė. Per Lodzę teka Neras, Ludka, čia susikerta daug geležinkelio linijų (miesto teritorijoje yra 10 geležinkelio stočių), veikia tarptautinis oro uostas. Lodzėje ir jos apylinkėse pagaminama apie pusė šalies tekstilės gaminių.